สวัสดีครับ บริเวณองคชาต มีเม็ดสีขาวนูนเล็กน้อยขึ้นอยู่ทั่วไปครับ เป็นมานานหลายปีแล้ว ผมเองก็ไม่ได้รักษาอะไรจริงจัง ไม่มีอาการอะไร ไม่ปวด ไม่เจ็บ ไม่บวม ไม่ทราบว่าเป็นหูดมั้ย หูดข้าวสุกรึปล่าว รึเป็นต่อมไขมันเฉยๆคับ
สวัสดีค่ะ เม็ดสีขาวนูนที่องคชาต อาจเป็น1. fordyce spot (ต่อมไขมัน) ไม่ได้เกิดจากการติดเชื้อ และไม่ใช่โรคติดต่อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต อาจพบเม็ดเดียวหรือหลายเม็ด ไม่คันและไม่เจ็บ ไม่จำเป้นต้องรักษา2. pearly penile papules หรือโรคผื่นนูนพีพีพี ไม่ทราบสาเหตุการเกิดที่แน่ชัด ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต มักไม่มีอาการเจ็บหรือคัน ไม่จำเป็นต้องรักษาเช่นกัน3. lymphocele หรือการคั่งของน้ำเหลือง แต่จะเกิดขึ้นทันทีหลังจากมีเพศสัมพันธ์หรือการช่วยตัวเอง จะคลำได้เป็นตุ่นนูนแข็ง แต่ตุ่มจะค่อยๆ หายไปได้เองภายในไม่กี่ชั่วโมงหรือวัน ไม่ได้อันตรายแต่อย่างใดสำหรับหูดข้าวสุก ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละๆ สีขาวคล้ายข้าวสุกไหลออกมา มักไม่มีอาการเจ็บหรือคัน โรคนี้สามารถหายเองได้ภายใน 6-12 เดือนโดยไม่ต้องรับการรักษา ดังนั้น หากเป็นมาหลายปีแล้ว ก็ไม่ใช่ค่ะดังนั้น หากตุ่ม มีมานานหลายปีแล้ว ไม่เจ็บ ไม่ปวด ไม่คัน ไม่ขยายขนาด ไม่เพิ่มจำนวน ก็อาจเป็น fordyce spot ได้ ซึ่งไม่จำเป็นต้องทำอะไรค่ะ แต่หากไม่แน่ใจ หรือตุ่มขยายโตขึ้น หรือเพิ่มจำนวนมากขึ้น หรือมีอาการผิดปกติอื่นๆ ก็ควรไปพบแพทย์เพื่อตรวจค่ะ